Document ID: 32008D0897

KOMISJONI OTSUS,
28. november 2008,
millega kiidetakse heaks liikmesriikide 2009. aastaks ja järgmisteks aastateks esitatud aastased ja mitmeaastased kavad ning ühenduse rahaline toetus teatavate loomahaiguste ja zoonooside likvideerimiseks, tõrjeks ja seireks
(teatavaks tehtud numbri K(2008) 7415 all)
(2008/897/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 24 lõiget 5,
ning arvestades järgmist:
(1)
Otsuses 90/424/EMÜ on sätestatud loomahaiguste ja zoonooside likvideerimise, tõrje ja seire kavade jaoks ettenähtud ühenduse rahalise toetuse andmise kord.
(2)
Lisaks on otsuse 90/424/EMÜ artikli 24 lõikega 1 ette nähtud, et tuleb kehtestada finantsmeede, et hüvitada kulud, mida liikmesriigid on kandnud kõnealuse otsuse lisas loetletud loomahaiguste ja zoonooside riiklike likvideerimis-, tõrje- ja seirekavade rahastamisel.
(3)
Nõukogu 19. detsembri 2006. aasta otsuses 2006/965/EÜ, millega muudetakse otsust 90/424/EMÜ kulutuste kohta veterinaaria valdkonnas, (2) asendati selle otsuse artikkel 24 uue sättega. Üleminekumeetmena on otsuses 2006/965/EÜ sätestatud, et veiste ensootilise leukoosi ja Aujeszky haigusega seotud kavasid võib jätkuvalt rahastada kuni 31. detsembrini 2010.
(4)
Komisjoni 25. aprilli 2008. aasta otsusega 2008/341/EÜ, millega kehtestatakse ühenduse kriteeriumid, millele peavad vastama teatavate loomahaiguste ja zoonooside riiklikud likvideerimis-, tõrje- ja seireprogrammid, (3) on ette nähtud, et otsuse 90/424/EMÜ artikli 24 lõikes 1 sätestatud meetmete alusel heakskiidu saamiseks peavad liikmesriikide esitatud kavad vastama otsuse 2008/341/EÜ lisas sätestatud kriteeriumidele.
(5)
Euroopa Parlamendi ja nõukogu 22. mai 2001. aasta määrusega (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (4) on ette nähtud liikmesriikide aastased kavad veiste, lammaste ja kitsede transmissiivsete spongioossete entsefalopaatiate (TSE) seire jaoks.
(6)
Ka nõukogu 20. detsembri 2005. aasta direktiiviga 2005/94/EÜ (linnugripi tõrjet käsitlevate ühenduse meetmete kohta) (5) on ette nähtud järelevalveprogrammid, mida liikmesriigid peavad teostama seoses kodu- ja metslindudega, et aidata korrapäraselt ajakohastatavate riskianalüüside põhjal muu hulgas suurendada teadmisi ohtudest, mida kujutavad endast metslinnud seoses lindudelt pärinevate gripiviiruste esinemisega lindudel. Kõnealused aastased järelevalveprogrammid ja nende rahastamine tuleks samuti heaks kiita.
(7)
Teatavad liikmesriigid on esitanud komisjonile ühenduse rahalise toetuse saamiseks aastased kavad loomahaiguste likvideerimiseks, tõrjeks ja seireks, kontrollikavad zoonooside ennetamiseks, ning aastased seirekavad teatavate TSEde likvideerimiseks ning seireks.
(8)
2008. aastal kiideti komisjoni otsuse 2007/782/EÜ alusel heaks teatavad liikmesriikide esitatud mitmeaastased kavad loomahaiguste likvideerimiseks, tõrjeks ja seireks. (6) Kõnealuste mitmeaastaste kavade kulukohustused võeti vastu vastavalt nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (7) artikli 76 lõikele 3. Kõnealuste kavade esimene eelarveline kulukohustus täidetakse pärast nende heakskiitmist. Kõik järgmised aastased kulukohustused peab komisjon täitma eelmise aasta kava täitmise alusel otsuse 90/424/EMÜ artikli 24 lõikes 5 osutatud toetuse andmise otsuse põhjal.
(9)
Komisjon on nii veterinaaria kui ka rahanduslikust seisukohast hinnanud liikmesriikide esitatud aastaseid kavasid ning samuti 2008. aastal heakskiidetud mitmeaastaste kavade järgmist (teist) aastat. Leiti, et kavad vastavad ühenduse asjakohastele veterinaariaalastele õigusaktidele ning eelkõige otsuses 2008/341/EÜ sätestatud kriteeriumidele.
(10)
Võttes arvesse aastaste ja mitmeaastaste kavade tähtsust ühenduse eesmärkide saavutamiseks loomade ja inimeste tervishoiu valdkonnas ning TSE ja lindude gripi vastase võitluse kavade kohustuslikku rakendamist kõikides liikmesriikides, on asjakohane määrata kindlaks ühenduse rahalise toetuse sobiv määr, millega hüvitatakse asjaomastele liikmesriikidele käesolevas otsuses osutatud meetmete võtmisega seotud kulud iga kava rakendamiseks eraldatava toetuse maksimumsumma ulatuses.
(11)
Nõukogu 24. oktoobri 2006. aasta direktiiviga 2006/88/EÜ (vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta) (8) on ette nähtud, et liikmesriigid, kus teadaolevalt esineb nakatumist ühesse või mitmesse kõnealuse direktiivi IV lisa II osas loetletud taudi, peaksid koostama kõnealuste haiguste likvideerimise programmid.
(12)
Nõukogu 27. juuli 2006. aasta määruse (EÜ) nr 1198/2006 (Euroopa Kalandusfondi kohta) (9) artikliga 17 on ette nähtud, et liikmesriigid peavad koostama rakenduskava Euroopa Kalandusfondi poolt kaasrahastatavate poliitikasuundade ja prioriteetide rakendamiseks. Kõnealuse määruse artiklis 32 on ette nähtud, et ühendus võib toetada vesiviljeluse haiguste kontrollimise ja likvideerimise rahastamist otsuse 90/424/EMÜ tingimuste kohaselt. Liikmesriigid võivad otsuse 90/424/EMÜ kohaselt kõnealuste rakenduskavade raames eraldada vahendeid otsuse 90/424/EMÜ lisas osutatud akvakultuurloomadel esinevate taudide likvideerimiseks.
(13)
Teatavad liikmesriigid on koostanud nii direktiivi 2006/88/EÜ IV lisa II osas kui ka otsuse 90/424/EMÜ lisas loetletud vesiviljelusloomadel esinevate teatavate taudide tõrjet käsitlevad mitmeaastased kavad. Komisjon on mõlemat kava tehniliselt hinnanud ning need tuleks seepärast heaks kiita.
(14)
Parema haldamise, ühenduse vahendite tõhusama kasutamise ja läbipaistvuse parandamise huvides tuleb vajaduse korral määrata iga kava puhul (välja arvatud teatavate vesiviljelusloomadel esinevate taudide tõrjet käsitlevad mitmeaastased kavad, mille puhul rahaline toetus määratakse kindlaks pärast nende tehnilist heakskiitmist) kindlaks keskmine summa, mille ulatuses hüvitatakse liikmesriikidele teatavad kulud, nagu näiteks liikmesriikides tehtud testide kulud ning tapetud või väljapraagitud loomadega seotud kahju eest omanikele makstav hüvitis.
(15)
Vastavalt nõukogu 21. juuni 2005. aasta määrusele (EÜ) nr 1290/2005 ühise põllumajanduspoliitika rahastamise kohta (10) tuleb loomahaiguste likvideerimise ja tõrje kavasid rahastada Euroopa Põllumajanduse Tagatisfondist. Finantskontrolli teostamisel kohaldatakse kõnealuse määruse artikleid 9, 36 ja 37.
(16)
Ühenduse rahalist toetust tuleks anda tingimusel, et kavandatud meetmed viiakse tõhusalt ellu ning et pädevad asutused esitavad käesolevas otsuses ettenähtud tähtaja jooksul kogu vajaliku teabe.
(17)
Haldustõhususe huvides tuleks kõik kulud, millele taotletakse ühenduse rahalist toetust, esitada eurodes. Vastavalt määrusele (EÜ) nr 1290/2005 tuleks muus vääringus kui eurodes väljendatud kulude ümberarvestuskursina kasutada kõige uuemat kurssi, mille Euroopa Keskpank on avaldanud enne selle kuu esimest päeva, mil asjaomane liikmesriik oma taotluse esitab.
(18)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
I PEATÜKK
AASTASED KAVAD
Artikkel 1
Veiste brutselloos
1. Kiidetakse heaks Iirimaa, Hispaania, Itaalia, Malta, Küprose, Portugali ja Ühendkuningriigi esitatud veiste brutselloosi likvideerimise kavad ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud laboritestidega, omanikele hüvitise maksmisega kõnealuste kavade kohaselt tapetud loomade eest ja vaktsiini ostmisega, ning toetuse ülemmäär on:
a)
Iirimaa puhul 1 100 000 eurot;
b)
Hispaania puhul 3 000 000 eurot;
c)
Itaalia puhul 5 000 000 eurot;
d)
Küprose puhul 77 000 eurot;
e)
Malta puhul 20 000 eurot;
f)
Portugali puhul 1 400 000 eurot;
g)
Ühendkuningriigi puhul 2 000 000 eurot.
3. Lõikes 1 osutatud kavadega seotud kulud hüvitatakse liikmesriikidele järgmiste maksimumsummade ulatuses:
a)
Rose Bengali test
0,2 eurot testi kohta;
b)
SAT (seerumi aglutinatsiooni test)
0,2 eurot testi kohta;
c)
komplemendi sidumise test
0,4 eurot testi kohta;
d)
ELISA test
1 euro testi kohta;
e)
tapetud loomad
375 eurot looma kohta.
Artikkel 2
Veiste tuberkuloos
1. Kiidetakse heaks Iirimaa, Hispaania, Itaalia, Poola ja Portugali esitatud veiste tuberkuloosi likvideerimise kavad ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud tuberkuliiniproovidega, gamma-interferoontestiga ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on:
a)
Iirimaa puhul 2 000 000 eurot;
b)
Hispaania puhul 5 000 000 eurot;
c)
Itaalia puhul 2 700 000 eurot;
d)
Poola puhul 1 100 000 eurot;
e)
Portugali puhul 1 000 000 eurot.
3. Lõikes 1 osutatud kavadega seotud kulud hüvitatakse liikmesriikidele järgmiste maksimumsummade ulatuses:
a)
tuberkuliiniproov
1 euro testi kohta;
b)
gamma-interferoontest
5 eurot testi kohta;
c)
tapetud loomad
375 eurot looma kohta.
Artikkel 3
Lammaste ja kitsede brutselloos
1. Kiidetakse heaks Kreeka, Hispaania, Itaalia, Küprose ja Portugali esitatud lammaste ja kitsede brutselloosi likvideerimise kavad ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud vaktsiini ostmisega, laboritestidega ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on:
a)
Kreeka puhul 250 000 eurot;
b)
Hispaania puhul 4 500 000 eurot;
c)
Itaalia puhul 4 000 000 eurot;
d)
Küprose puhul 75 000 eurot;
e)
Portugali puhul 1 100 000 eurot.
3. Lõikes 1 osutatud kavadega seotud kulud hüvitatakse liikmesriikidele järgmiste maksimumsummade ulatuses:
a)
Rose Bengali test
0,2 eurot testi kohta;
b)
komplemendi sidumise test
0,4 eurot testi kohta;
c)
tapetud loomad
50 eurot looma kohta.
Artikkel 4
Lammaste katarraalne palavik endeemilistes või kõrge riskiga piirkondades
1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Soome ja Rootsi esitatud lammaste katarraalse palaviku likvideerimise ja seire kavad ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud viroloogiliste, seroloogiliste ja entomoloogiliste laboritestidega ning lõkspüüniste ja vaktsiini ostmisega, ning toetuse ülemmäär on:
a)
Belgia puhul 1 200 000 eurot;
b)
Bulgaaria puhul 5 000 eurot;
c)
Tšehhi Vabariigi puhul 790 000 eurot;
d)
Taani puhul 840 000 eurot;
e)
Saksamaa puhul 4 100 000 eurot;
f)
Eesti puhul 10 000 eurot;
g)
Iirimaa puhul 1 000 000 eurot;
h)
Kreeka puhul 50 000 eurot;
i)
Hispaania puhul 16 100 000 eurot;
j)
Prantsusmaa puhul 19 100 000 eurot;
k)
Itaalia puhul 9 000 000 eurot;
l)
Läti puhul 70 000 eurot;
m)
Leedu puhul 50 000 eurot;
n)
Luksemburgi puhul 220 000 eurot;
o)
Ungari puhul 500 000 eurot;
p)
Malta puhul 5 000 eurot;
q)
Madalmaade puhul 2 100 000 eurot;
r)
Austria puhul 1 500 000 eurot;
s)
Poola puhul 500 000 eurot;
t)
Portugali puhul 3 200 000 eurot;
u)
Rumeenia puhul 250 000 eurot;
v)
Sloveenia puhul 250 000 eurot;
w)
Soome puhul 50 000 eurot;
x)
Rootsi puhul 370 000 eurot.
3. Lõikes 1 osutatud kavadega seotud kulud hüvitatakse liikmesriikidele järgmiste maksimumsummade ulatuses:
a)
ELISA test: 2,5 eurot testi kohta;
b)
PCR-test (seerumi aglutinatsiooni test): 10 eurot testi kohta;
c)
Vaktsiinide ostmine: 0,3 eurot doosi kohta.
Artikkel 5
Salmonelloos (zoonootiline salmonelloos) liigi Gallus gallus aretuskarjades, munakanade karjades ja broilerikarjades
1. Kiidetakse heaks Belgia, Bulgaaria, Tšehhi Vabariigi, Taani, Eesti, Saksamaa, Iirimaa, Kreeka, Hispaania, Prantsusmaa, Itaalia, Küprose, Läti, Luksemburg, Ungari, Malta, Madalmaade, Austria, Poola, Portugali, Rumeenia, Slovakkia, Sloveenia ja Ühendkuningriigi teatava zoonootilise salmonelloosi tõrje kavad liigi Gallus gallus aretuskarjades, munakanade karjades ja broilerikarjades ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud bakterioloogiliste ja serotüübi määramise testidega ametliku proovivõtmise raames, väljapraagitud lindude eest omanikele hüvitise maksmisega, munade hävitamise, vaktsiini ostmisega ja desinfitseerimise tõhususe kontrollimiseks tehtavate laborikatsetega, ning toetuse ülemmäär on:
a)
Belgia puhul 850 000 eurot;
b)
Bulgaaria puhul 30 000 eurot;
c)
Tšehhi Vabariigi puhul 1 400 000 eurot;
d)
Taani puhul 75 000 eurot;
e)
Eesti puhul 25 000 eurot;
f)
Saksamaa puhul 600 000 eurot;
g)
Iirimaa puhul 40 000 eurot;
h)
Kreeka puhul 550 000 eurot;
i)
Hispaania puhul 4 750 000 eurot;
j)
Prantsusmaa puhul 3 250 000 eurot;
k)
Itaalia puhul 1 100 000 eurot;
l)
Küprose puhul 76 000 eurot;
m)
Läti puhul 270 000 eurot;
n)
Luksemburgi puhul 16 000 eurot;
o)
Ungari puhul 1 450 000 eurot;
p)
Malta puhul 110 000 eurot;
q)
Madalmaade puhul 1 700 000 eurot;
r)
Austria puhul 525 000 eurot;
s)
Poola puhul 1 550 000 eurot;
t)
Portugali puhul 500 000 eurot;
u)
Rumeenia puhul 450 000 eurot;
v)
Slovakkia puhul 625 000 eurot;
w)
Sloveenia puhul 25 000 eurot;
x)
Ühendkuningriigi puhul 20 000 eurot.
3. Lõikes 1 osutatud kavadega seotud kulud hüvitatakse liikmesriikidele järgmiste maksimumsummade ulatuses:
a)
bakterioloogiline test (kasvatamine)
5,0 eurot testi kohta;
b)
ühe vaktsiinidoosi ostmine
0,05 eurot doosi kohta;
c)
Salmonella spp vastavate isolaatide serotüübi määramine
20 eurot testi kohta;
d)
desinfitseerimisvahendite mõjususe kontrollimise analüüsid
5,0 eurot testi kohta;
e)
Gallus gallus liigi tõulinnu väljapraakimine:
3,5 eurot linnu kohta;
f)
Gallus gallus liigi munakana väljapraakimine:
1,5 eurot linnu kohta.
Artikkel 6
Sigade klassikaline katk ja sigade aafrika katk
1. Kiidetakse heaks:
a)
Bulgaaria, Saksamaa, Prantsusmaa, Luksemburgi, Ungari, Rumeenia, Sloveenia ja Slovakkia esitatud sigade klassikalise katku tõrje ja seire kavad ajavahemikuks 1. jaanuarist 2009 kuni 31. detsembrini 2009.
b)
Itaalia esitatud sigade aafrika katku tõrje ja seire kava ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud kodusigadele ja metssigadele tehtavate viroloogiliste ja seroloogiliste testidega, ning Bulgaaria, Saksamaa, Prantsusmaa, Rumeenia ja Slovakkia esitatud kavade puhul ka 50 % kuludest, mis on seotud metssigade vaktsineerimiseks ning Rumeenia puhul ka kodusigade vaktsineerimiseks vaktsiini ja sööda ostmise ja levitamisega, ning toetuse ülemmäär on:
a)
Bulgaaria puhul 200 000 eurot;
b)
Saksamaa puhul 800 000 eurot;
c)
Prantsusmaa puhul 550 000 eurot;
d)
Itaalia puhul 100 000 eurot;
e)
Ungari puhul 350 000 eurot;
f)
Luksemburgi puhul 5 000 eurot;
g)
Rumeenia puhul 2 500 000 eurot;
h)
Sloveenia puhul 30 000 eurot;
i)
Slovakkia puhul 550 000 eurot.
3. Liikmesriikidele lõikes 1 osutatud kavadega seotud hüvitatavad kulud ei ületa ELISA testi puhul keskmiselt 2,5 eurot testi kohta.
Artikkel 7
Sigade vesikulaarhaigus
1. Kiidetakse heaks Itaalia esitatud sigade vesikulaarhaiguse likvideerimise kava ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % laboritestide kuludest ning toetuse ülemmäär on 500 000 eurot.
Artikkel 8
Lindude gripp kodu- ja metslindudel
1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi esitatud uuringukavad kodu- ja metslindudel esineva lindude gripi kohta ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus koosneb summast, mis on 50 % iga lõikes 1 osutatud liikmesriigi laboritestidega seotud kuludest, ning ühekordsest summast metslindudelt proovide võtmiseks, ning toetuse ülemmäär on:
a)
Belgia puhul 90 000 eurot;
b)
Bulgaaria puhul 70 000 eurot;
c)
Tšehhi Vabariigi puhul 60 000 eurot;
d)
Taani puhul 200 000 eurot;
e)
Saksamaa puhul 500 000 eurot;
f)
Eesti puhul 7 000 eurot;
g)
Iirimaa puhul 60 000 eurot;
h)
Kreeka puhul 70 000 eurot;
i)
Hispaania puhul 350 000 eurot;
j)
Prantsusmaa puhul 200 000 eurot;
k)
Itaalia puhul 550 000 eurot;
l)
Küprose puhul 15 000 eurot;
m)
Läti puhul 30 000 eurot;
n)
Leedu puhul 40 000 eurot;
o)
Luksemburgi puhul 10 000 eurot;
p)
Ungari puhul 180 000 eurot;
q)
Malta puhul 7 000 eurot;
r)
Madalmaade puhul 500 000 eurot;
s)
Austria puhul 50 000 eurot;
t)
Poola puhul 80 000 eurot;
u)
Portugali puhul 200 000 eurot;
v)
Rumeenia puhul 400 000 eurot;
w)
Sloveenia puhul 55 000 eurot;
x)
Slovakkia puhul 50 000 eurot;
y)
Soome puhul 35 000 eurot;
z)
Rootsi puhul 280 000 eurot;
za)
Ühendkuningriigi puhul 380 000 eurot.
3. Kavade raames tehtud testidega seotud kulud hüvitatakse liikmesriikidele järgmiste maksimumsummade ulatuses:
a)
:
ELISA test
:
1 eurot testi kohta;
b)
:
agar-geeli immuundifusioontest
:
1,2 eurot testi kohta;
c)
:
hemaglutinatsiooni inhibitsiooni test H5/H7 tuvastamiseks
:
12 eurot testi kohta;
d)
:
viirusisolatsiooni test
:
30 eurot testi kohta;
e)
:
polümeraasi ahelreaktsiooni (PCR) test
:
15 eurot testi kohta;
f)
:
metslindudelt proovide võtmine
:
20 eurot proovi kohta.
Artikkel 9
Transmissiivne spongioosne entsefalopaatia (TSE), veiste spongioosne entsefalopaatia (BSE) ja skreipi
1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi esitatud transmissiivsete spongioossete entsefalopaatiate seire ning veiste spongioosse entsefalopaatia ja skreipi likvideerimise kavad ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 100 % iga lõikes 1 osutatud liikmesriigi kuludest, mis on seotud kiirtestide ja primaarsete molekulaarsete eristustestidega, 50 % iga liikmesriigi kuludest, mis on seotud omanikele hüvitise maksmisega BSE ja skreipi likvideerimise kava kohaselt väljapraagitud või hävitatud loomade eest ning 50 % genotüübi määramiseks vajalike proovide analüüsimise maksumusest, ning toetuse ülemmäär on:
a)
Belgia puhul 1 850 000 eurot;
b)
Bulgaaria puhul 750 000 eurot;
c)
Tšehhi Vabariigi puhul 920 000 eurot;
d)
Taani puhul 1 850 000 eurot;
e)
Saksamaa puhul 8 900 000 eurot;
f)
Eesti puhul 220 000 eurot;
g)
Iirimaa puhul 5 400 000 eurot;
h)
Kreeka puhul 2 000 000 eurot;
i)
Hispaania puhul 7 400 000 eurot;
j)
Prantsusmaa puhul 12 600 000 eurot;
k)
Itaalia puhul 4 100 000 eurot;
l)
Küprose puhul 1 800 000 eurot;
m)
Läti puhul 230 000 eurot;
n)
Leedu puhul 530 000 eurot;
o)
Luksemburgi puhul 105 000 eurot;
p)
Ungari puhul 990 000 eurot;
q)
Malta puhul 24 000 eurot;
r)
Madalmaade puhul 2 900 000 eurot;
s)
Austria puhul 1 150 000 eurot;
t)
Poola puhul 3 340 000 eurot;
u)
Portugali puhul 1 300 000 eurot;
v)
Rumeenia puhul 1 300 000 eurot;
w)
Sloveenia puhul 250 000 eurot;
x)
Slovakkia puhul 860 000 eurot;
y)
Soome puhul 750 000 eurot;
z)
Rootsi puhul 900 000 eurot;
za)
Ühendkuningriigi puhul 5 900 000 eurot.
3. Lõikes 1 osutatud kavadele antakse ühenduse rahalist toetust tehtud testide eest ning väljapraagitud ja hävitatud loomade eest; toetuse ülemmäär on keskmiselt järgmine:
a)
5 eurot testi kohta määruse (EÜ) nr 999/2001 III lisas osutatud veistel tehtud testide puhul;
b)
30 eurot testi kohta määruse (EÜ) nr 999/2001 III lisas osutatud lammastel ja kitsedel tehtud testide puhul;
c)
50 eurot testi kohta määruse (EÜ) nr 999/2001 III lisas osutatud hirvlastel tehtud testide puhul;
d)
175 eurot testi kohta määruse (EÜ) nr 999/2001 X lisa C peatüki punkti 3.2 alapunkti c punktis i osutatud primaarse molekulaarse eristustesti puhul;
e)
10 eurot genotüübi määramise testi kohta;
f)
500 eurot veise kohta;
g)
70 eurot väljapraagitud lamba või kitse kohta.
Artikkel 10
Marutaud
1. Kiidetakse heaks Bulgaaria, Leedu, Ungari, Austria, Poola, Rumeenia ja Slovakkia esitatud marutaudi likvideerimise kavad ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud kavade jaoks vajalike laboritestidega ning vaktsiini ja sööda ostmise ja levitamisega, ning toetuse ülemmäär on:
a)
Bulgaaria puhul 790 000 eurot;
b)
Leedu puhul 1 100 000 eurot;
c)
Ungari puhul 780 000 eurot;
d)
Austria puhul 270 000 eurot;
e)
Poola puhul 4 450 000 eurot;
f)
Rumeenia puhul 500 000 eurot;
g)
470 000 eurot Slovakkia puhul.
3. Lõikes 1 osutatud kavadega seotud kulud hüvitatakse liikmesriikidele järgmiste maksimumsummade ulatuses:
a)
ELISA test
8 eurot testi kohta;
b)
test tetratsükliini avastamiseks luudes
8 euro testi kohta.
Artikkel 11
Veiste ensootiline leukoos
1. Kiidetakse heaks Eesti, Leedu, Malta ja Poola esitatud veiste ensootilise leukoosi likvideerimise programmid ajavahemikuks 1. jaanuarist kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud laboritestidega ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on:
a)
Eesti puhul 15 000 eurot;
b)
Leedu puhul 20 000 eurot;
c)
Malta puhul 500 000 eurot;
d)
Poola puhul 800 000 eurot.
3. Lõikes 1 osutatud kavaga seotud kulud hüvitatakse liikmesriikidele järgmiste maksimumsummade ulatuses:
a)
ELISA test
0,5 eurot testi kohta;
b)
agar-geeli immuundifusioontest
0,5 eurot testi kohta;
c)
looma tapmine
375 euro testi kohta.
Artikkel 12
Aujeszky haigus
1. Kiidetakse heaks Hispaania, Ungari ja Poola esitatud Aujeszky haiguse likvideerimise kavad ajavahemikuks 1. jaanuarist 2009 kuni 31. detsembrini 2009.
2. Lõikes 1 osutatud kavade puhul moodustab ühenduse rahaline toetus 50 % asjaomase liikmesriigi tehtud kuludest, mis on seotud laboritestidega, ning toetuse ülemmäär on:
a)
Hispaania puhul 800 000 eurot;
b)
Ungari puhul 80 000 eurot;
c)
Poola puhul 2 500 000 eurot.
3. Liikmesriikidele lõikes 1 osutatud kavadega seotud hüvitatavad kulud ei ületa ELISA testi puhul keskmiselt 1 eurot testi kohta.
II PEATÜKK
MITMEAASTASED KAVAD
Artikkel 13
Marutaud
1. Kiidetakse heaks Tšehhi Vabariigi, Saksamaa, Eesti, Läti, Sloveenia ja Soome esitatud mitmeaastaste marutaudi likvideerimise kavade teine aasta ajavahemikuks 1. jaanuarist 2009 kuni 31. detsembrini 2009:
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud kavade jaoks vajalike laboritestidega ning vaktsiini ja sööda ostmise ja levitamisega, ning toetuse ülemmäär on:
a)
Tšehhi Vabariigi puhul 600 000 eurot;
b)
Saksamaa puhul 325 000 eurot;
c)
Eesti puhul 1 000 000 eurot;
d)
Läti puhul 1 100 000 eurot;
e)
Sloveenia puhul 370 000 eurot;
f)
Soome puhul 100 000 eurot.
3. Lõikes 1 osutatud kavadega seotud kulud hüvitatakse asjaomastele liikmesriikidele järgmiste maksimumsummade ulatuses:
a)
ELISA test
8 eurot testi kohta;
b)
test tetratsükliini avastamiseks luudes
8 euro testi kohta.
4. 2009. aasta kava täitmise alusel otsustatakse summade eraldamine järgmisteks aastateks. Kõnealuste summade prognoos (eurodes) on järgmine:
Liikmesriik
2010
2011
2012
Tšehhi Vabariik
Saksamaa
Läti
1 250 000
Soome
100 000
Eesti
1 250 000
1 250 000
Sloveenia
350 000
350 000
350 000
Artikkel 14
Aujeszky haigus
1. Kiidetakse heaks Belgia esitatud mitmeaastase Aujeszky haiguse likvideerimise kava teine aasta ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % Belgia laboritestidega seotud kuludest ning see ei ületa 175 000 eurot.
3. Belgiale lõikes 1 osutatud kavaga seotud hüvitatavad kulud ei ületa ELISA testi puhul keskmiselt 1 eurot testi kohta.
Artikkel 15
Veiste ensootiline leukoos
1. Kiidetakse heaks Itaalia, Läti ja Portugali esitatud veiste ensootilise leukoosi likvideerimise mitmeaastaste kavade teine aasta ajavahemikuks 1. jaanuarist 2009 kuni 31. detsembrini 2009.
2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud laboritestidega ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on:
a)
Itaalia puhul 800 000 eurot;
b)
Läti puhul 55 000 eurot;
c)
Portugali puhul 350 000 eurot.
3. Lõikes 1 osutatud kavadega seotud kulud hüvitatakse liikmesriikidele järgmiste maksimumsummade ulatuses:
a)
ELISA test
0,5 eurot testi kohta;
b)
agar-geeli immuundifusioontest
0,5 eurot testi kohta;
c)
loomade tapmine
375 eurot looma kohta.
4. 2009. aasta kava täitmise alusel otsustatakse summade eraldamine 2010. aastaks. Kõnealuste summade prognoos (eurodes) on järgmine:
a)
Itaalia puhul 800 000 eurot;
b)
Läti puhul 55 000 eurot;
c)
Portugali puhul 350 000 eurot.
Artikkel 16
Vesiviljelusloomadel esinevad taudid
Kiidetakse heaks Taani esitatud viirusliku hemorraagiline septitseemia (VHS) likvideerimise mitmeaastane kava ning Saksamaa esitatud karpkalade herpesviiruse likvideerimise kava ajavahemikuks 1. jaanuarist 2009 kuni 31. detsembrini 2013.
III PEATÜKK
ÜLD- JA LÕPPSÄTTED
Artikkel 17
Omanikele makstakse toetust väljapraagitud või tapetud loomade ning hävitatud toodete eest 90 päeva jooksul pärast loomade väljapraakimist või tapmist või toodete hävitamist või pärast seda, kui omanik on esitanud täidetud taotluse.
Määruse (EÜ) nr 883/2006 (11) artikli 9 lõikeid 1, 2 ja 3 kohaldatakse hüvitisemaksete suhtes, mis tehakse pärast kõnealuse 90 päeva möödumist.
Artikkel 18
1. Ühenduse rahalise toetuse saamiseks esitavad liikmesriigid kulud eurodes ning need ei sisalda käibemaksu ega muid makse.
2. Juhul kui liikmesriigi kulud on tehtud muus vääringus kui eurodes, arvestab asjaomane liikmesriik summa ümber eurodesse, kasutades ümberarvestuskursina kõige uuemat kurssi, mille Euroopa Keskpank on avaldanud enne selle kuu esimest päeva, mil asjaomane liikmesriik esitab oma taotluse.
Artikkel 19
1. Artiklites 1-16 osutatud kavade jaoks antakse ühenduse rahalist toetust tingimusel, et asjaomased liikmesriigid:
a)
rakendavad kavasid kooskõlas ühenduse asjakohaste õigusaktidega, sealhulgas konkurentsieeskirjade ja riigihankelepingute sõlmimist käsitlevate eeskirjadega;
b)
jõustavad hiljemalt 1. jaanuariks 2009 artiklites 1-16 osutatud kavade rakendamiseks vajalikud haldus- ja õigusnormid;
c)
edastavad komisjonile hiljemalt 31. juuliks 2009 artiklites 1-16 osutatud kavade vahepealsed tehnilised ja finantsaruanded kooskõlas otsuse 90/424/EMÜ artikli 24 lõike 7 punktiga a;
d)
edastavad artiklis 8 osutatud kavade puhul komisjoni võrgusüsteemi kaudu iga kolme kuu tagant komisjonile kodu- ja metslindude uuringute positiivsed ja negatiivsed tulemused; kõnealused tulemused tuleb edastada nelja nädala jooksul pärast aruandes käsitletud kuu lõppu;
e)
edastavad komisjonile kooskõlas otsuse 90/424/EMÜ artikli 24 lõike 7 punktiga b hiljemalt 30. aprilliks 2010 artiklites 1-16 osutatud kavade tehnilise rakendamise lõpparuande koos tõendusmaterjaliga liikmesriigi poolt ajavahemikus 1. jaanuarist 2009 kuni 31. detsembrini 2009 kantud kulude ja saadud tulemuste kohta;
f)
rakendavad artiklites 1-16 osutatud kavasid tõhusalt;
g)
ei taotle artiklites 1-16 osutatud kavade meetmete jaoks edaspidi muud ühenduse toetust ning ei ole varem sellist taotlust esitanud.
2. Kui liikmesriik ei järgi lõike 1 sätteid, vähendab komisjon ühenduse rahalist toetust, võttes arvesse eeskirjade rikkumise laadi ja raskust ning ühendusele põhjustatud finantskahju.
Artikkel 20
Käesolevat otsust kohaldatakse alates 1. jaanuarist 2009.
Artikkel 21
Käesolev otsus on adresseeritud liikmesriikidele.
Brüssel, 28. november 2008

Labels: 0
15
6